LitNet loods Vonkverse, 'n unieke multimedia-poësieprojek!
Vonkverse gereed om te vertoon
nuut (02/08/06) Klik hier om Peter Snyders se "Tighten you belt" in multimedia te sien. (26/07/06) Klik hier om Antjie Krog se "Tafelberg-rondeau in vier dele" in multimedia te sien. (12/07/06) Klik hier om Ingrid de Kok se "Reparation" in multimedia te sien. (12/07/06) Klik hier om Jasper van Zyl se "op die boggelrûe van hul mak kamele" in multimedia te sien. (21/05/06) Die Vonkverse-DVD is gereed! Klik hier om Rustum Kozain se "Kingdom of Rain" in multimedia te sien. (30/03/06) Die Vonkverse-DVD is gereed! Klik hier om Gerrit Brand van Die Burger se resensie te lees.	*
Só het die projek in November 2005 begin ...
LitNet werk tans saam met die bekende dramaturg en skrywer Charles J Fourie aan 'n opwindende
en unieke multimedia-poësieprojek getiteld Vonkverse. Die projek word in April 2006 by die Absa KKNK
bekendgestel met die werk van ses Kaapse digters, waarna dit op nasionale vlak voortgesit word en digters van
regoor die land betrek word. Die loodsprojek is reeds onderweg en die Kaapse digters wat deelneem, is
Antjie Krog, Jasper van Zyl, Rustum Kozain, Peter Snyders, Ingrid de Kok en Chris Brunette. Lees meer
oor die digters, asook hul gedigte wat vir Vonkverse voorgelê is, hier.
Vonkverse wil ons plaaslike digkuns vir almal toeganklik maak. Dit behels 'n oudio-visuele vertoning op 'n groot skerm van die poësie van verskeie digters wat hul werk voorlees, gekombineer met klank, musiek en grafiese animasie.
Die loodsprojek word as deel van die visuele kunste, onder kuratorskap van Theo Kleynhans, by die Absa KKNK vertoon as 'n aaneenlopende, oudio-visuele aanbieding.
Geblikte digters of ingelegde verse - die klem van hierdie nuwe projek is op ons digters en hul woordkuns.
Digitaal verpak, in woord, stem, beeld en klank. Ons hoop dat Vonkverse 'n volgehoue projek sal word
en dat deelnemende digters so wyd en verteenwoordigend
moontlik sal wees: gepubliseerd en ongepubliseerd, jonk en oud, gevestig en ongevestig, 'n versameling van
sterk stemme van verskillende rasse en tale. Mans en vroue van die platteland, dorpe en stede.
Die digters wat aan die loodsprojek deelneem en in April vanjaar by die Absa KKNK te sien sal wees, is Antjie Krog, Jasper van Zyl,
Rustum Kozain, Peter Snyders, Ingrid de Kok en Chris Brunette. Lees hul gedigte, wat tans opgeneem en grafies verwerk word, hier.
Ná die bekendstelling by die Absa KKNK word digters op nasionale vlak uitgenooi om deel te neem.
Hulle sal toegewys word aan regisseurs, wat met hulle sal meewerk aan 'n multimedia-aanbieding
van hul verse. Finale redigering is in die hande van Charles J Fourie, wat die reeks sal voorberei
vir aanbieding op LitNet en die finale verpakking van 'n Vonkverse-DVD sal behartig. Ons hoop dat die uitreiking van Vonkverse op DVD 'n jaarlikse instelling sal word.
Ons hoop almal geniet hierdie nuwe projek saam met ons!
Vonkverse se vervaardiging vir die Absa KKNK is moontlik gemaak deur die geesdriftige samewerking van:
LitNet is deel van die Media24-groep
Om die video te kan sien sal jy Flash, 'n sagtewarepakket wat gratis op die Web verkrygbaar is,
benodig. Ons program sal dit egter outomaties vir jou aflaai as jy dit nie het nie. Gee dus toestemming vir
jou rekenaar om die sagteware af te laai indien jy daarna gevra word. Dis veilig en vinnig - enkele minute op standaard-PC's.
Indien die video nie wil speel nie, of rukkerig vertoon, het jy waarskynlik 'n ou rekenaar of 'n stadige internetkonneksie. Die video is egter wyd getoets en werk soomloos op standaard-toerusting.
LitNet: 29 November 2005 Klik hier en sluit aan by ons nuusbrieflys vir jou weeklikse dosis oemf!